Գառնիկ Մկրտիչեան

Գառնիկ Մկրտիչեան կամ Գառնիկ Բիւզանդ Մկրտիչեան (10 Ապրիլ 1962 Պէյրութ, Լիբանան - 6 Յունուար 2021 Պէյրութ, Լիբանան) (անգլերէն՝ Karnig Meguerditchian) լիբանանահայ ազգային, հասարակական, մշակութային, մարզական եւ կուսակցական գործիչ։

 Կենսագրութիւն 
Գառնիկ Մկրտիչեան ծնած է 10 Ապրիլ 1962-ին։ Ան իր կրթութիւնը ստացած է Համազգայինի Նշան Փալանճեան Ճեմարանին եւ Զմմառեան միաբանութեան Ս. Պօղոս վարժարանին մէջ։ Հօրը կանխահաս մահուան պատճառով Մկրտիչեան կանուխէն կը նետուի գործի ասպարէզ։ՎԱՍՏԱԿԱՒՈՐՆԵՐ - ԳԱՌՆԻԿ ՄԿՐՏԻՉԵԱՆ - Հայ Մարմնակրթական Ընդհանուր Միութիւն https://www.homenetmen.org/ 1987-ին ամուսնացած է Մարալ Պալապանեանի հետ եւ ունեցած է երկու մանչ զաւակներ՝ Բիւզանդ եւ Նժդեհ։

 Ազգային Գործունէութիւն 
Գառնիկ Մկրտիչեան երիտասարդ տարիքին մաս կազմած է Հ.Յ.Դ. Լիբանանի Երիտասարդական Միութեան «Արշաւիր Շիրակեան» մասնաճիւղին։

Իբրեւ հայկական մարզական եւ սկաուտական մեծագոյն կազմակերպութեան՝ ՀՄԸՄ-ի Կեդրոնական Վարչութեան ատենապետ, ան աշխոյժ դերակատարութիւն ունեցած է Հայաստանի եւ Արցախի մէջ ՀՄԸՄ-ի կառոյցի հիմնադրութեան եւ գործունէութեան ծաւալման մէջ։

Քսանմէկ տարեկանին կ՚ընտրուի ՀՅԴ «Սարդարապատ» կոմիտէի անդամ, իսկ կարճ ժամանակ մը ետք՝ կոմիտէի ներկայացուցիչ։ Աւելի ուշ եղած է ՀՅԴ Լիբանանի Կեդրոնական կոմիտէի եօթը կազմերու եւ զանազան մարմիններու անդամ։ Մասնակցած է ՀՅԴ ընդհանուր ժողովներու եւ ՀՅԴ Լիբանանի շրջանի վերջին 35 տարիներու գրեթէ բոլոր ներկայացուցչական ժողովներուն։ՀՄԸՄ-ի Մարզիկ Ամսագիր՝ Հայ Մարմնակրթական Ընդհանուր Միութեան Պաշտօնաթերթ, 4-րդ տարի, Թիւ 421։  Էջ՝ 48, Յակոբ Տէր Խաչատուրեան։

Լիբանանի քաղաքացիական պատերազմի ամէնէն դժուարին տարիներուն՝ աւելի քան տասնամեակ մը, վիթխարի գործ կը տանի շրջանի հայութեան մրմնական պաշտպանութեան եւ թաղային-կենցաղային հարցերու լուծման համար։

Գառնիկ Մկրտիչեան անդամակցած է Պուրճ Համուտի ՀՄԸՄ-ի եւ Համազգայինի մասնաճիւղերուն։ Գործած է իբրեւ խնամակալ՝ Ազգային Քառասնից Մանկանց վարժարանի եւ Ազգ. Լեւոն եւ Սոֆիա Յակոբեան քոլէճի։

Գառնիկ Մկրտիչեան մաս կազմած է «Հայաստան Համահայկական Հիմնադրամ»-ի հոգաբարձուներու խորհուրդին եւ Պուրճ Համուտի քաղաքապետական խորհուրդին։

Մկրտիչեան եղած է Ազգային երեսփոխանական ժողովի փոխատենապետ, Ազգային վարչութեան փոխ ատենապետ եւ Մեծի Տանն Կիլիկիոյ Կաթողիկոսութեան Ազգային ընդհանուր ժողովի համաատենապետ։ Մահուան նախորդած վերջին շրջանին ան կը վարէր Լիբանանահայութեան Վերականգնումի Մարմինի ատենապետութեան պաշտօնը։

 ՀՄԸՄ 
Եղբայր Մկրտիչեան ծառայած է ազգային, մշակութային ու կրթական տարբեր մարմիններու եւ միութիւններու, սակայն Հայ Մարմնակրթական Ընդհանուր միութան մէջ տարած իր գործունէութիւնը եղած է ամէնացայտունը․ նախ գործած է Պուրճ Համուտ-ի մասնաճիւղին ու ապա՝ Լիբանանի Շրջանային Վարչութեան Կազմակերպական յանձնախումբին մէջ:

1980-ական թուականներէն ան կը մասնակցի ՀՄԸՄ-ի Լիբանանի Շրջանային Ներկայացուցչական բոլոր ժողովներուն, իսկ 1991-էն սկսեալ՝ ՀՄԸՄ-ի իրերայաջորդ Պատգամաւորական Ընդհանուր Ժողովներուն։ՀՄԸՄ-ի մէջ հաւատքը իր մեծ դերը ունի, կայ նաեւ այն գաղտնիքը, որ միութեան շարքերուն մաս կազմողը գրեթէ դուրս չի գար անկէ, թէկուզ դառնայ ոչ գործօն: Այս գաղտնիքը ես հետեւեալ ձեւով վերլուծած եմ. հաւանաբար իրարու քոյր-եղբայր բառով դիմելը ընտանեկան գաղափարը կը դրոշմէ, իսկ ընտանիքը միշտ տարբեր է: Կայ նաեւ պատմական անցեալը այս միութեան, որ իր աշխատանքներուն սկսած է որբախնամ առաքելութեամբ, իրարու քով բերած է որբերը, որոնք քոյր-եղբօր նման ապրած են, իսկ ժամանակի ընթացքին միութիւնը տարածուած է ամբողջ աշխարհի մէջ: Մենք՝ անոնց յաջորդները, կը շարունակենք քոյր եւ եղբայրներ ըլլալ, միութենականներ երբ քով քովի գան, որքան ալ օտար ըլլան ու անծանօթ, շուտով կը մտերմանան ՀՄԸՄ-ի երդիքին տակ: Ասիկա միութեան գաղտնիքն է, իսկ մենք այդ գաղտնիքով կը յառաջանանք:      Գառնիկ Մկրտիչեան2003-ին, եղբ. Գառնիկ կը վերընտրուի ՀՄԸՄ-ի Կեդրոնական Վարչութեան անդամ եւ կը ստանձնէ միութեան ատենապետի պատասխանատու պաշտօնը։

Քառամեակի մը ընդմիջումէ ետք, 2011-էն 2019, երկու շրջան եւս կը վերստանձնէ ատենապետութեան պաշտօնը՝ միութիւնը առաջնորդելով ադամանդեայ յոբելեան՝ «100-ամեակ»։

Գառնիկ Մկրտիչեան հետամուտ կ՚ըլլայ ՀՄԸՄ-ի կազմալոյծ մասնաճիւղերու վերականգնումին, Հայաստանի, Արցախի, Թիֆլիսի (Վրաստան) եւ Մոսկուայի (Ռուսաստան) մէջ նոր մասնաճիւղերու ստեղծման եւ Եւրոպայի տարածքին նոր մասնաճիւղերու հիմնադրութեան։Ան գլխաւոր դեր կ՚ունենայ աշխարհով մէկ ՀՄԸՄ-ի շարքերը թարմացնելու, ընդարձակելու եւ առաւել աշխուժացնելու մէջ։Մենք լաւատես ենք մեր միութեան ապագայով ու ապագայի մեր յաղթանակներով: Մեր լաւատեսութիւնը բարի ցանկութիւններէ չի բխիր սակայն, այլ` մեր աշխատանքէն, կամքէն եւ համոզումէն, միշտ երիտասարդութեան ի սպաս գործելու մեր պատրաստակամութենէն, հայութեան եւ Հայաստանին անմնացորդ ծառայելու մեր երդումէն: Պատի՜ւ այսօր պատնէշի վրայ կանգնած սերունդին, որ 100-ամեակի ջահը ձեռքին` կը խոստանայ զայն առաջնորդել դէպի յաղթական ապագայ, դէպի միացեա՛լ հայութեամբ, միացեա՛լ, արդար ու հզօ՛ր Հայաստան:                 

Գառնիկ Մկրտիչեան

 Մահ 

2021 թուականի Յունուարի 6-ին, Պէյրութի մէջ իր մահկանացուն կը կնքէ «Թագաժահր» համավարակին (Անգլերէն՝ Corona, Covid 19) հետեւանքով։

Յունուարի 8-ի կէսօրին Անթիլիասի Ս․ Գրիգոր Լուսաւորիչ մայր տաճարին մէջ, ներկայացուցչական եւ ժողովրդային հոծ ներկայութեամբ տեղի կ՚ունենայ Գառնիկ Մկրտիչեանին յուղարկաւորութիւնը, մասնակցութեամբ Արամ Ա. վեհափառ հայրապետին: Թաղման արարողութեան նախորդած էր վերջին յարգանքի տուրքի մատուցումը՝ ՀՄԸՄ-ի Կեդրոնական վարչութեան շէնքին, ՀՅԴ «Սարդարապատ» ակումբին, Ազգային առաջնորդարանի, Պուրճ Համուտի քաղաքապետարանի շէնքի եւ «Շաղզոյեան» կեդրոնին առջեւ:Վերջին Հրաժեշտ` Գառնիկ Մկրտիչեանին - Ազդակ Օրաթերթ - Յունուար 9, 2021 https://www.aztagdaily.com/ՎԵՐՋԻՆ ՀՐԱԺԵՇՏ` ԳԱՌՆԻԿ ՄԿՐՏԻՉԵԱՆԻՆ – Գանձասար (kantsasar.com)  - Գանձասար Շաբաթաթերթ 9, Յունուար 2021

 Պարգեւատրումներ ու Գնահատականներ 
մինի|218x218px|Բիւրական-ի ՀՄԸՄ Եղբայր Գառնիկ Մկրտիչեանի անուան բանակավայրին յիշատակի քարը։2021 թուականի Հոկտեմբերի 30-ին Հայաստանի Հանրապետութեան Արագածոտնի մարզի Բիւրական գիւղին մէջ գտնուող ՀՄԸՄ բանակավայրը կ՚անուանուի Եղբայր Գառնիկ Մկրտիչեանին անունով, բազմավաստակ ՀՄԸՄ-ականին յիշատակը վառ պահելու համար։

Գառնիկ Մկրտիչեանի վաղաժամ մահուան առիթով, ՀՄԸՄ-ի Կեդրոնական Վարչութիւնը անոր ընտանիքին հետ համախորհուրդ կը հիմնէ հիմնադրամ մը (Անգլերէն՝ Fund)՝ միութենական օգտակար եւ մնայուն ծրագիրով մը յաւերժացնելու համար անոր յիշատակը եւ միութենական (ՀՄԸՄ) ժառանգը:«Հ.Մ.Ը.Մ.-ի Եղբ. Գառնիկ Մկրտիչեան Ֆոնտ» – Aztag Daily – Ազդակ Օրաթերթ (Armenian Daily Newspaper based in Lebanon) 7, Յունուար 2021

Յետ մահու ան կ՚արժանանայ «Հ.Մ.Ը.Մ.»-ի Կեդրոնական Վարչութեան «Արժանեաց» եւ Մեծի Տանն Կիլիկիոյ Կաթողիկոսութեան «Ասպետ»ի շքանշաններուն։ «Արժանեաց» շքանշանի տուչութիւնը կը կատարու Յառաջ Նահատակ քայլերգի ուղեկցութեամբ։

Հայապահպանութեան գործին իր բերած մեծ նպաստին համար, եղբայր Գառնիկ 2012-ին կը պարգեւատրուի Սփիւռքի նապարարութեան Ոսկէ շքանշանով, իսկ Հայրենիք-Սփիւռք կապերու ամրապնդման գործին ներդրած աւանդին համար, 2015-ին կ՚արժանանայ Հայաստանի Հանրապետութեան նախագահին «Երախտագիտութեան» շքանշանին։

 Վկայութիւններ Իր Մասին 

Վարդինէ Օհանեան-Գէորգեան Կը Գուժէ Գառնիկ Մկրտիչեանի Մահը www.aztagdaily.com Յունուար 9, 2021

 Արտաքին Յղումներ 

 ՀԱՐՑԱԶՐՈՅՑ ՀՄԸՄ-Ի ԿԵԴՐՈՆԱԿԱՆ ՎԱՐՉՈՒԹԵԱՆ ԱՏԵՆԱՊԵՏ ԳԱՌՆԻԿ ՄԿՐՏԻՉԵԱՆԻ ՀԵՏ - Նորա Բարսեղեան։ «Ասպարէզ»։
 Գառնիկ Մկրտիչեանի Խօսքը` ՀՄԸՄ-ի Հիմնադրութեան 100-ամեակի Տօնակատարութեան։, «Ազդակ Օրաթերթ»։
 «Գառնիկ Մկրտիչեանի Յիշատակին» - «Ազդակ Յաւելուած», Հրատարակութիւն ՀՄԸՄ-ի Լիբանանի Շրջանային Վարչութեան 13-2-2021։ (PDF Ծրար)։ 
 ՀՄԸՄ-ի Մարզիկ Ամսագիր՝ Հայ Մարմնակրթական Ընդհանուր Միութեան Պաշտօնաթերթ, 4-րդ տարի, Թիւ 421։(PDF Ծրար) 
 ՀՄԸՄ-ի Բիւրականի «Գառնիկ Մկրտիչեան» Բանակավայրի Անուանակոչութեան Արարողութիւն։ 

 Ծանօթագրութիւններ